Diari Oficial de la Generalitat Valenciana


Sumari del DOGV 4973, del 29-03-2005 (2005/2729)

RESOLUCIÓ de 9 de febrer de 2005, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de fisioterapeuta en les institucions sanitàries de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4973

Data del DOGV
:   29-03-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/2729


Data del document
:   09-02-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * administració regional
    * concurs administratiu
    * professió paramèdica

RESOLUCIÓ de 9 de febrer de 2005, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de fisioterapeuta en les institucions sanitàries de la Conselleria de Sanitat. [2005/X2729]
  
Segons que preveu la base dotze de l'Orde de 22 de març de 2002 de la Conselleria de Sanitat, per la qual convoca el procés extraordinari de consolidació d'ocupació per a la selecció i provisió de places de fisioterapeuta en les institucions sanitàries de la Conselleria de Sanitat, una vegada acabada fase de selecció del procés, comença la fase de provisió per mitjà d'una resolució publicada en el Diari Oficial de la Generalitat Valenciana.
  
D'acord amb el Decret 27/2002, de 26 de febrer, del Govern Valencià, que aprova l'aplicació i el desplegament en l'àmbit de la Comunitat Valenciana de la Llei 16/2001, de 21 de novembre (Boletín Oficial del Estado del 22), i en compliment del mandat contingut en l'article 11 d'esta mateixa llei; i també fent ús de les funcions atribuïdes pel Decret 116/2003, d'11 de juliol, del Consell de la Generalitat, que aprova el Reglament Orgànic i Funcional de la Conselleria de Sanitat, resolc iniciar la fase de provisió del present procés extraordinari de consolidació d'ocupació de la categoria de fisioterapeuta en les institucions sanitàries dependents de la Conselleria de Sanitat, d'acord amb les bases següents.
  
Primera. Normes generals
  
En este procés es convoquen per a proveir-les les places de la categoria de fisioterapeuta que consten en l'annex II. La fase de provisió es regix per les presents bases i pel que disposen la Llei 16/2001, de 21 de novembre, i l'Orde de 22 de març de 2002 de la Conselleria de Sanitat.
  
Segona
  
La present fase de provisió es porta a terme mitjançant el sistema de concurs i es valora segons el barem que figura com a annex I.
  
Pel que fa als mèrits relatius als servicis prestats, es valoren els realitzats referits al dia de la publicació d'esta resolució, per la qual s'inicia la fase de provisió, en el Diari Oficial de la Generalitat Valenciana.
  
Tercera
  
A) Han de participar obligatòriament en esta fase de provisió els candidats següents:
  
a) El personal que, com a conseqüència del procés de consolidació d'ocupació, haja obtingut la situació de personal estatutari en expectativa de destinació prevista en la base onze de l'Orde de 22 de març de 2002 de la Conselleria de Sanitat, per la qual es convoca el procés extraordinari de consolidació d'ocupació per a la selecció i provisió de places de fisioterapeuta en les institucions sanitàries dependents de la Conselleria de Sanitat. Si el personal que es trobe en esta situació no participa en la fase de provisió, es considerarà que ha perdut els seus drets, no se li podrà adjudicar cap plaça i perdrà la seua situació de personal estatutari en expectativa de destinació.
  
b) El personal que estiga en la situació de reingrés provisional ha de participar obligatòriament en esta fase de provisió.
  
Qui exercisca la plaça amb destinació provisional i no n'obté cap en la fase de provisió, havent sol·licitat totes les convocades en la seua modalitat (primària o especialitzada) i àrea de salut, pot optar per obtindre una nova destinació provisional en alguna de les places que resulten vacants com a conseqüència de la resolució de la fase de provisió o passar novament a la situació d'excedència voluntària. La persona que haja reingressat provisionalment i que no participe en esta fase, o no hi obtinga plaça, i no haja sol·licitat totes les de la seua especialitat i àrea de salut, serà declarada d'ofici en situació d'excedència voluntària, i no podrà sol·licitar el reingrés provisional fins que hagen transcorregut dos anys des de la declaració d'esta excedència.
  
B) Poden participar voluntàriament en esta fase de provisió els candidats següents:
  
a) El personal estatutari amb nomenament fix, en la mateixa categoria que es convoca i que es trobe exercint o tinga una plaça reservada en les institucions sanitàries de la Seguretat Social, siguen quines siguen les administracions públiques de què depenga esta plaça i siga quina siga la data en què n'haja pres possessió.
  
b) El personal en situació diferent de la d'actiu i que no tinga reserva de plaça, sempre que tinga els requisits legals i reglamentaris per a incorporar-se al servici actiu dins del termini de presentació de sol·licituds de la fase de provisió, sense que li siga exigible cap termini de permanència en la situació esmentada.
  
Les destinacions obtingudes com a conseqüència de la participació en la fase de provisió són irrenunciables.
  
Quarta. Sol·licituds
  
Cada concursant ha d'emplenar els impresos que estaran disponibles en les direccions territorials de la Conselleria de Sanitat i la Gerència d'Alcoi, i també en els oficines Prop. Els sol·licitants han de llegir les instruccions que figuren en els impresos.
  
Les sol·licituds, adreçades al director general de Recursos Humans i ben emplenades, es poden presentar en les unitats de registre de les dependències administratives següents:
  
- 03671 Alacant, c/ Girona, núm. 26.
  
- 03962 Alcoi, plaça d'Espanya, núm. 2.
  
- 12438 Castelló de la Plana: c/ Hort dels Corders, núm. 12.
  
- 46995 València: av. Ferran el Catòlic, núm. 74.
  
- 46886 València: Hospital Universitari la Fe, av. de Campanar, núm. 21.
  
O mitjançant qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999.
  
El termini de presentació de sol·licituds és de quinze dies hàbils, comptadors des de l'endemà de la publicació d'esta convocatòria en el Diari Oficial de la Generalitat Valenciana.
  
Si la instància es presenta en les oficines de Correus, s'ha de presentar obligatòriament en un sobre obert perquè el funcionari estampe el segell de la data en el lloc destinat per a això en l'original i en les còpies.
  
La falta de qualsevol dels requisits anteriors determina l'exclusió de l'aspirant.
  
Durant el termini de presentació de sol·licituds els participants poden retirar o modificar les seues sol·licituds mitjançant la presentació d'una de nova, que anul·la totalment l'anterior. Transcorregut el termini de presentació de sol·licituds, no s'admet ni la modificació ni la presentació de nous mèrits.
  
L'adreça que figure en les instàncies es considera l'única vàlida per a notificacions. Són responsabilitat exclusiva del concursant tant les errades en la consignació de l'adreça com la comunicació a l'òrgan que fa la convocatòria de qualsevol canvi. Esta comunicació pot fer-se en qualsevol dels llocs habilitats per a la presentació de la sol·licitud. En cap cas el canvi del domicili pot afectar els tràmits administratius ja efectuats.
  
Cinquena. Documentació
  
A) Junt amb la instància, els concursants han d'aportar :
  
a) Una fotocòpia compulsada del document nacional d'identitat o el passaport.
  
b) Documentació original o fotocòpies compulsades que acrediten els mèrits al·legats, segons el barem de l'annex I. La documentació acreditativa dels mèrits ha d'anar grapada, ordenada i numerada segons l'orde en què se citen els mèrits en l'imprés d'autobarem.
  
c) Autobaremació dels mèrits al·legats, segons el model que es facilita amb la instància. En cap cas esta autovaloració vincula el tribunal, i té un caràcter merament orientador.
  
El tribunal pot demanar a les persones interessades qualsevol tipus d'aclariment sobre la documentació presentada. Si no s'atén el requeriment, no es valorarà el mèrit corresponent.
  
El tribunal només pot valorar o sol·licitar aclariment sobre els mèrits al·legats en temps i forma pels concursants. També pot demanar una còpia traduïda per traductor jurat dels mèrits acreditats amb documents redactats en una llengua que no siga oficial a la Comunitat Valenciana.
  
Si a la vista de la documentació presentada s'aprecia que un aspirant seleccionat no té algun dels requisits exigits en la convocatòria, l'autoritat convocadora, amb l'audiència prèvia de la persona interessada, ha de dictar una resolució amb exposició de motius en la qual s'ha de declarar la pèrdua dels drets que puguen derivar-se de la participació en el procés. Esta resolució pot ser impugnada en la forma establida en la base novena d'esta convocatòria.
  
B) Els concursants que es troben en situació de servici actiu o amb reserva de plaça han d'aportar, a més de la documentació esmentada en esta base, una fotocòpia compulsada del document en què figure la diligència de la presa de possessió de l'última plaça exercida en propietat.
  
C) Els concursants en situació d'excedència han d'aportar, a més de la documentació esmentada en esta base, una fotocòpia compulsada de la resolució de la concessió de l'excedència.
  
D) Els concursants en situació de reingrés al servici actiu amb caràcter provisional han d'aportar, a més de la documentació esmentada en esta base, una fotocòpia compulsada de la resolució de reingrés al servici actiu amb caràcter provisional.
  
Sisena. Funcionament del concurs
  
Quan acabe el termini de presentació d'instàncies i a la vista dels mèrits acreditats pels participants, el director general de Recursos Humans ha d'aprovar i publicar la llista provisional amb la llista provisional amb la puntuació obtinguda per cada un dels participants en els taulers d'anuncis dels Servicis Centrals de la Conselleria de Sanitat i en les direccions territorials. Només per a informació es publiquen també en la pàgina web de la Conselleria de Sanitat (www.san.gva.es).
  
Les persones interessades disposen d'un termini de quinze dies hàbils, comptadors des de l'endemà de la publicació, per a formular reclamacions contra la llista.
  
Les reclamacions formulades contra la llista provisional són estimades o desestimades en la resolució definitiva de les puntuacions, que l'ha d'aprovar també l'òrgan convocador, i que s'ha de publicar en el Diari Oficial de la Generalitat Valenciana.
  
Esta resolució obri un termini de quinze dies naturals per a sol·licitar places. Durant este termini els concursants poden retirar o modificar les seues sol·licituds per mitjà de la presentació d'una nova sol·licitud de places, que anul·larà totalment l'anterior.
  
Les sol·licituds es faciliten i poden ser entregades de la mateixa manera especificada en la base Quarta.
  
Les places s'adjudiquen d'acord amb l'orde de puntuació obtingut en aplicació del barem de mèrits que es publica com a annex I. En cas d'empat en la puntuació total obtinguda en el concurs, es resol a favor del concursant que acredite el major temps total de servicis prestats en les institucions sanitàries de la Seguretat Social dels Servicis de Salut. Si l'empat persistix, es resol a favor de la millor puntuació obtinguda en l'apartat 2 del barem i pel seu orde. Si, així i tot, persistira encara, es resol a favor de la persona de major edat.
  
Les persones interessades procedents de la situació d'expectativa de destinació han de sol·licitar, pel seu orde de preferència, totes les places oferides i les no oferides que els interessen, per al cas que pogueren ser adjudicades per resultes, ja que el personal fix amb plaça en propietat incrementarà amb la seua plaça el conjunt de places oferides des del moment que resulte adjudicatari d'una altra plaça. Si no sol·licita totes les places oferides i no obté cap plaça, passen a la situació d'excedència voluntària, i no poden sol·licitar el reingrés provisional fins transcorreguts dos anys des de la declaració de la dita excedència.
  
El personal amb nomenament estatutari fix que participe en la fase de provisió, i que no es trobe en la situació d'expectativa de destinació derivada d'haver participat en la fase de selecció, pot sol·licitar la plaça o places que considere convenient i les no oferides que els interessen, per al cas que pogueren ser adjudicades per resultes, sense que tinga obligació de demanar un nombre determinat de places, sense perjuí del que s'ha establit per al personal que es trobe en reingrés provisional.
  
A la vista de les places sol·licitades pels participants i de la puntuació obtinguda, el director general de Recursos Humans ha de publicar la llista provisional amb les places adjudicades, en els taulers d'anuncis dels Servicis Centrals de la Conselleria de Sanitat i les seues direccions territorials. Només per a informació es publiquen també en la pàgina web de la Conselleria de Sanitat (www.san.gva.es).
  
Les persones interessades disposen d'un termini de quinze dies hàbils, a comptar de l'endemà de la publicació, per a formular reclamacions contra la llista provisional.
  
Les reclamacions formulades contra la llista provisional són estimades o desestimades en la mateixa resolució que publique la llista definitiva d'esta primera adjudicació de places, en els taulers d'anuncis dels Servicis Centrals de la Conselleria de Sanitat i les seues direccions territorials. Només per a informació es publiquen també en la pàgina web de la Conselleria de Sanitat (www.san.gva.es).
  
Setena. Procediment final d'adjudicació.
  
Si, com a conseqüència de la provisió establida en la base anterior, encara figurara personal en expectativa de destinació que, havent sol·licitat totes les places oferides, no n'haguera obtingut cap, i n'hi haguera no adjudicades o vacants per resultes, estes places es cobririen en funció de la puntuació obtinguda d'acord amb el barem de mèrits que es publica com a annex I. Per a això, l'òrgan convocador, juntament amb la llista definitiva assenyalada en la base anterior, ha de publicar una llista d'eixes places i ha d'obrir un termini de deu dies hàbils perquè estos aspirants trien totes les oferides pel seu orde de preferència, seguint els criteris establits en la base anterior.
  
En cas d'empat s'han de seguir els criteris exposats en la base anterior.
  
En este procés final d'adjudicació només ha de participar el personal nomenat en expectativa de destinació, sempre que no haja obtingut cap destinació definitiva en el procés immediat anterior d'assignació de places, i si ha complit amb el requisit d'haver sol·licitat totes les places oferides en el primer procés.
  
Huitena. Resolució definitiva i presa de possessió
  
Mitjançant una resolució que s'ha de publicar en el Diari Oficial de la Generalitat Valenciana, el personal en situació d'expectativa de destinació que haguera obtingut plaça en esta fase de provisió serà nomenat personal estatutari fix. Els qui, estant en esta situació, no hagen obtingut plaça, i han sol·licitat totes les oferides després dels dos processos, són nomenats personal estatutari fix en situació d'excedència voluntària, sense que s'exigisca el període mínim de dos anys per a sol·licitar el reingrés.
  
En esta resolució definitiva es publica així mateix la relació definitiva del total d'adjudicataris, amb expressió concreta de la plaça adjudicada. Esta mateixa resolució obri el termini per a la presa de possessió. Els adjudicataris procedents de la fase de selecció disposen d'un termini màxim d'un mes, comptat a partir del dia següent al de publicació d'esta resolució definitiva, per a efectuar la presa de possessió. Este mateix termini regix en el cas que l'adjudicació de plaça supose el reingrés al servici actiu.
  
En ambdós casos, este període no serà retribuït.
  
Quan l'adjudicatari siga personal estatutari amb plaça en propietat en la mateixa categoria a la qual ha concursat en esta convocatòria, i no vinga de la fase de selecció, ha de cessar en la que, si és el cas, exercisca, dins dels tres dies hàbils següents a aquell en què es publique esta resolució definitiva. No obstant, el gerent de la institució, per necessitats del servici, pot ampliar este termini fins a deu dies.
  
La presa de possessió en la nova plaça ha d'efectuar-se dins dels tres dies següents al del cessament, si les places són de la mateixa localitat; en el termini de quinze dies hàbils, si són de distinta localitat però de la mateixa àrea de salut; o en el d'un mes, si pertany a distinta localitat i àrea de salut.
  
S'entén que sol·licita l'excedència voluntària per interés particular com a personal estatutari i se'l declara en eixa situació, el personal fix que no s'incorpore a la destinació obtinguda dins dels terminis establits o de les seues pròrrogues que legalment o reglamentàriament pertoquen, i no poden sol·licitar el reingrés provisional fins transcorreguts dos anys des de la declaració de l'excedència. No obstant això, si hi ha causes prou justificades així apreciades, amb audiència prèvia de la persona interessada, pot deixar-se sense efecte eixa situació. En este cas, la persona interessada ha d'incorporar-se a la seua destinació tan prompte com desapareguen les causes que en el seu moment ho van impedir.
  
Si l'aspirant procedent de la fase de selecció no pren possessió de la plaça que se li haguera adjudicat en el termini indicat, perd tots els drets derivats de la participació en esta convocatòria.
  
Novena. Normes finals
  
La present convocatòria, les seues bases i tots els actes administratius que es dicten per a dur-la a terme poden ser impugnats per les persones interessades mitjançant la interposició del recurs contenciós administratiu davant el Jutjat Contenciós Administratiu de València, en el termini de dos mesos, comptadors des de la publicació de l'acte recorregut, d'acord amb el que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, i els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i potestativament poden interposar el recurs de reposició, en el termini d'un mes, de conformitat amb els articles 116 i 117 de la Llei 30/1992, esmentada adés, segons la redacció modificada per la Llei 4/1999.
  
Els recursos contenciosos administratius que s'interposen contra esta convocatòria i els actes successius del procés de provisió s'anunciaran en el Diari Oficial de la Generalitat Valenciana com a citació a les persones interessades.
  
València, 9 de febrer de 2005.- El director general de Recursos Humans: José Cano Pascual.
  
ANNEX I
  
Barem de mèrits: Fase de provisió
  
1. Per tindre en la data de publicació de la fase de provisió nomenament estatutari fix en les institucions sanitàries de la Seguretat Social en la mateixa categoria en què es concursa:
  
a) En institucions sanitàries dependents de la Conselleria de Sanitat: 60 punts.
  
b) En altres servicis de Salut: 20 punts.
  
2. La valoració de l'experiència professional en les corresponents institucions sanitàries de la Seguretat Social, com a personal estatutari amb nomenament fix o temporal, s'ha d'ajustar al barem següent: (per a això té la consideració d'efectuats com a personal estatutari fix en la respectiva categoria els servicis prestats amb contracte laboral, amb caràcter fix o temporal, en les categories de personal regulades en els corresponents Estatuts del Personal al servici de les institucions sanitàries de la Seguretat Social).
  
2.1 Pels servicis prestats, qualsevol que haja sigut el moment, en les institucions sanitàries dependents de la Conselleria de Sanitat en la fase de provisió de les quals es participa:
  
a) En la mateixa categoria professional a la qual concursa: 0,3 punts per mes treballat.
  
b) En les categories del model tradicional de quota o de zona o d'urgència, del mateix grup de titulació i, si és el cas, mateixa especialitat que la categoria en què concursa: 0,225 punts per mes treballat.
  
c) En distinta categoria professional a què es concursa: 0,15 punts per mes treballat.
  
d) En el model tradicional de quota o de zona o d'urgència, en distinta categoria professional a què concursa: 0,113 punts per mes treballat.
  
2.2 Pels servicis prestats en les institucions sanitàries de la Seguretat Social d'altres Servicis de Salut:
  
a) En la mateixa categoria professional a què concursa: 0,1 punts per mes treballat.
  
b) En la categoria del model tradicional de quota, de zona o d'urgència, en la mateixa categoria professional en què concursa: 0,075 punts per mes treballat.
  
c) En distinta categoria professional a què concursa: 0,05 punts per mes treballat.
  
d) En la categoria del model tradicional de quota, de zona o d'urgència, en distinta categoria a què concursa: 0,038 punts per mes treballat.
  
El còmput màxim d'antiguitat per servicis prestats per l'apartat 2 serà de 60 punts. La puntuació obtinguda en l'apartat 2 pot acumular-se, si és el cas, a l'aconseguida en l'apartat 1 d'este barem de mèrits.
  
Per al còmput dels servicis prestats establits en l'apartat 2 d'este barem, referit a experiència professional al personal de reforços en Atenció Primària i al facultatiu d'Atenció Especialitzada amb nomenament específic per a la realització d'atenció continuada ?guàrdies mèdiques-, se li reconeix un mes complet de servicis prestats i es calcula segons les regles següents:
  
a) Un mes, o la part que corresponga proporcionalment, per cada cent noranta hores, o fracció, fetes.
  
b) Si dins d'un mes natural s'han fet més de cent noranta hores, només pot valorar-se un mes de servicis prestats, sense que l'excés d'hores efectuat durant eixe mes puga ser aplicat per al còmput de servicis prestats establits en l'anterior regla a).
  
3. Coneixements de valencià:
  
El coneixement del valencià es valora d'acord amb la possessió del corresponent certificat expedit o homologat per la Junta Qualificadora de Coneixements de Valencià:
  
Certificat de coneixements orals: 2 punts.
  
Certificat de grau elemental: 3 punts.
  
Certificat de grau mitjà: 4 punts.
  
Certificat de grau superior: 5 punts.
  
La puntuació màxima que pot obtindre's per este apartat és de 5 punts i únicament es valora el certificat de major grau de coneixement.
  
ANNEX II
  
Places de fisioterapeuta
  
Codi Nombre
  
 centre Centre de treball Localitat de places
  
03800 CENTRE D'ATENCIÓ PEDIÀTRICA D'ALCOI ALCOI 1
  
46972 CENTRE D'ESPECIALITATS EL GRAU DE VALÈNCIA VALÈNCIA 1
  
46246 CENTRE D'ESPECIALITATS
  
 JOSÉ M. SANCHO D'ALDAIA ALDAIA 1
  
03716 CENTRE D'ESPECIALITATS MARE DE DÉU
  
 DEL SUFRAGI BENIDORM 2
  
46541 CENTRE DE SALUT D'ALAQUÀS ALAQUÀS 1
  
46633 CENTRE DE SALUT D'ALBORAYA ALBORAYA 1
  
03961 CENTRE DE SALUT D'ALCOI-LA FÀBRICA ALCOI 2
  
46490 CENTRE DE SALUT D'ALDAIA ALDAIA 1
  
46967 CENTRE DE SALUT D'ALDAIA-BARRI DEL CRIST ALDAIA 1
  
46660 CENTRE DE SALUT D'ALGINET ALGINET 1
  
03826 CENTRE DE SALUT D'ALACANT-CAP DE L'HORTA ALACANT 1
  
03473 CENTRE DE SALUT D'ALACANT-ELS ÀNGELS ALACANT 1
  
03003 CENTRE DE SALUT D'ALACANT-SANT BLAI ALACANT 1
  
03279 CENTRE DE SALUT D'ALMORADÍ ALMORADÍ 1 46476 CENTRE DE SALUT D'ALZIRA ALZIRA 1
  
46559 CENTRE DE SALUT D'AYORA AYORA 1
  
46667 CENTRE DE SALUT DE BENETÚSSER BENETÚSSER 1
  
12482 CENTRE DE SALUT DE BENICARLÓ BENICARLÓ 1
  
03254 CENTRE DE SALUT DE BENIDORM BENIDORM 1
  
03660 CENTRE DE SALUT DE BENIDORM-LA CALA BENIDORM 2
  
03348 CENTRE DE SALUT DE BENISSA BENISSA 1
  
12018 CENTRE DE SALUT DE BURRIANA BURRIANA 1
  
03871 CENTRE DE SALUT DE CALLOSA DE SEGURA CALLOSA DE
  
 SEGURA 1
  
46899 CENTRE DE SALUT DE CANALS CANALS 1
  
46031 CENTRE DE SALUT DE CASTELLÓ DE LA RIBERA CASTELLÓ DE
  
 LA RIBERA 1
  
12994 CENTRE DE SALUT DE CASTELLÓ-GRAN VIA CASTELLÓ 1
  
46097 CENTRE DE SALUT DE CATARROJA CATARROJA 1
  
46097 CENTRE DE SALUT DE CULLERA CULLERA 1
  
46457 CENTRE DE SALUT DE CHIVA CHIVA 1
  
03312 CENTRE DE SALUT D'ELX-CARRÚS OEST ELX 1
  
03483 CENTRE DE SALUT D'ELX-EL RAVAL ELX 1
  
03488 CENTRE DE SALUT D'ELDA II-MARINA ESPANYOLA ELDA 2
  
46985 CENTRE DE SALUT DE FOIOS FOIOS 1
  
46441 CENTRE DE SALUT DE GANDIA-COREA GANDIA 1
  
46004 CENTRE DE SALUT DE GODELLA GODELLA 1
  
03923 CENTRE DE SALUT DE IBI IBI 1
  
03002 CENTRE DE SALUT DE XÀBIA XÀBIA 1
  
12126 CENTRE DE SALUT DE LA VALL D'UIXÓ I LA VALL D'UIXÓ 1
  
12446 CENTRE DE SALUT DE L'ALCORA L'ALCORA 1
  
46043 CENTRE DE SALUT DE L'ALCÚDIA L'ALCÚDIA 1
  
03284 CENTRE DE SALUT DE L'ALFÀS DEL PI L'ALFÀS DEL PI 1
  
46024 CENTRE DE SALUT DE MISLATA MISLATA 1
  
46566 CENTRE DE SALUT DE MONCADA MONCADA 1
  
03829 CENTRE DE SALUT DE MONÒVER MONÒVER 1
  
03721 CENTRE DE SALUT DE NOVELDA NOVELDA 1
  
03849 CENTRE DE SALUT D'ONDARA ONDARA 1
  
03901 CENTRE DE SALUT D'ORIHUELA ORIHUELA 1
  
03350 CENTRE DE SALUT D'ORIHUELA II ORIHUELA 1
  
03822 CENTRE DE SALUT DE PEGO PEGO 1
  
03873 CENTRE DE SALUT DE PETRER I PETRER 1
  
03285 CENTRE DE SALUT DE PETRER II PETRER 1
  
46114 CENTRE DE SALUT DE PUÇOL PUÇOL 1
  
03943 CENTRE DE SALUT DE SANT JOAN D'ALACANT SANT JOAN
  
 D'ALACANT 1
  
03591 CENTRE DE SALUT DE SANTA POLA SANTA POLA 1
  
46298 CENTRE DE SALUT DE SUECA SUECA 1
  
46560 CENTRE DE SALUT DE TAVERNES BLANQUES TAVERNES
  
 BLANQUES 1
  
46966 CENTRE DE SALUT DE TAVERNES DE LA VALLDIGNA TAVERNES DE
  
 LA VALLDIGNA 1
  
12273 CENTRE DE SALUT DE TORREBLANCA TORREBLANCA 1
  
46246 CENTRE DE SALUT DE TORRENT TORRENT 1
  
03655 CENTRE DE SALUT DE TORREVIEJA II TORREVIEJA 1
  
12321 CENTRE DE SALUT DE TRAIGUERA TRAIGUERA 1
  
46467 CENTRE DE SALUT DE UTIEL UTIEL 1
  
46719 CENTRE DE SALUT DE VALÈNCIA-BENICALAP II VALÈNCIA 1
  
46301 CENTRE DE SALUT DE VALÈNCIA'GUILLEM DE CASTRO VALÈNCIA 1
  
46390 CENTRE DE SALUT DE VALÈNCIA'NATZARET VALÈNCIA 1
  
46601 CENTRE DE SALUT DE VALÈNCIA'PARE JOFRE VALÈNCIA 1
  
46394 CENTRE DE SALUT DE VALÈNCIA'PLAÇA SEGÒVIA VALÈNCIA 1
  
46214 CENTRE DE SALUT DE VALÈNCIA'RUSSAFA VALÈNCIA 1
  
46112 CENTRE DE SALUT DE VALÈNCIA'SALVADOR PAU VALÈNCIA 1
  
46960 CENTRE DE SALUT DE VALÈNCIA'SANT MARCEL·LÍ VALÈNCIA 1
  
46754 CENTRE DE SALUT DE VALÈNCIA'SERRADORA II VALÈNCIA 1
  
46367 CENTRE DE SALUT DE VALÈNCIA'TRAFALGAR VALÈNCIA 1
  
46814 CENTRE DE SALUT DE VALÈNCIA'TRINITAT VALÈNCIA 1
  
12300 CENTRE DE SALUT DE VILA-REAL I VILA-REAL 1
  
03958 CENTRE DE SALUT DE VILLENA I VILLENA 1
  
46052 CENTRE DE SALUT DE XIRIVELLA XIRIVELLA 1
  
12398 CENTRE SANITARI ALT PALÀNCIA SEGORBE 1
  
03377 CENTRE SANITARI INTEGRAT DE VILLENA VILLENA 4
  
03298 CONSULTORI D'ALACANT-SANTA FAÇ ALACANT 1
  
12936 CONSULTORI DE CASTELLÓ-GRAU CASTELLÓ 2
  
03150 HOSPITAL CLÍNIC SANT JOAN D'ALACANT SANT JOAN
  
 D'ALACANT 3
  
46770 HOSPITAL CLÍNIC UNIVERSITARI DE VALÈNCIA VALÈNCIA 4
  
46719 HOSPITAL DE REQUENA REQUENA 3
  
46377 HOSPITAL DE SAGUNT SAGUNT 2
  
12026 HOSPITAL DE VINARÒS VINARÒS 3
  
46217 HOSPITAL DOCTOR MOLINER DE SERRA SERRA 2
  
46705 HOSPITAL FRANCESC DE BORJA DE GANDIA GANDIA 1
  
03592 HOSPITAL GENERAL D'ALACANT ALACANT 8
  
12981 HOSPITAL GENERAL DE CASTELLÓ CASTELLÓ 6
  
03731 HOSPITAL GENERAL D'ELX ELX 1
  
03321 HOSPITAL GENERAL D'ELDA ELDA 2
  
46891 HOSPITAL GENERAL D'ONTINYENT ONTINYENT 2
  
12633 HOSPITAL LA MAGDALENA DE CASTELLÓ CASTELLÓ 2
  
46993 HOSPITAL LA MALVA-ROSA DE VALÈNCIA VALÈNCIA 1
  
12789 HOSPITAL LA PLANA DE VILA-REAL VILA-REAL 1
  
46230 HOSPITAL LLUÍS ALCANYÍS DE XÀTIVA XÀTIVA 2
  
03027 HOSPITAL MARINA ALTA DE DÉNIA DÉNIA 1
  
03594 HOSPITAL MARINA BAIXA DE LA VILA JOIOSA LA VILA JOIOSA 2
  
46164 HOSPITAL UNIVERSITARI LA FE DE VALÈNCIA VALÈNCIA 6
  
03611 HOSPITAL VEGA BAJA D'ORIHUELA ORIHUELA 7
  
03815 HOSPITAL MARE DE DÉU DELS LLIRIS D'ALCOI ALCOI 1
  
 Total 148